ກອງປະຊຸມປະຈຳໄຕມາດທີ 2 ປີ 2022
ກອງປະຊຸມປະຈຳໄຕມາດທີ 2 ຂອງ ປີ 2022 ໄດ້ຈັດຂຶ້ນໃນວັນທີ 19 ສິງຫາ 2022 ທີ່ຫ້ອງປະຊຸມກະຊວງແຜນການແລະການລົງທຶນ, ໂດຍການເປັນປະທານຮ່ວມຂອງ ທ່ານ ນາງ ສີສົມບູນ ອຸນາວົງ, ຫົວໜ້າກົມຮ່ວມມືສາກົນ, ກະຊວງເເຜນການ ເເລະ ການລົງທຶນ, ທ່ານ ວັດທະນາ ອາດຕະນາພອນ, ຕົວເເທນຈາກສະຫະພາບເອີລົບປະຈຳ ສປປ ລາວ, ແລະ ທ່ານ ນາງ ມາຣຽມ ອັບດູ ຕົວເເທນຈາກອົງການສະຫະປະຊາຊາດສຳລັບເດັກ (UNICEF), ກອງປະຊຸມດັ່ງກ່າວຍັງເຂົ້າຮ່ວມໂດຍບັນດາສະມາຊິກຂອງຫນ່ວຍງານວິເຄາະຂໍ້ມູນແລະນະໂຍບາຍ. ເຊິ່ງຈຸດປະສົງຕົ້ນຕໍຂອງກອງປະຊຸມແມ່ນເພື່ອລາຍງານການຈັດຕັ້ງປະຕິບັດກິດຈະກຳໃນໄຕມາດທີ 2 ຂອງປີ 2022, ແລະ ສະຫຼຸບບັນດາຜົນສຳເລັດ, ສິ່ງທ້າທາຍ ແລະ ບົດຮຽນທີ່ຖອດຖອນໄດ້. ພ້ອມດຽວກັນນີ້, ກອງປະຊຸມຍັງໄດ້ຮັບຟັງການລາຍງານຜົນຂອງການປະເມີນເບື້ອງຕົ້ນຂອງການຈັດຕັ້ງປະຕິບັດໂຄງການໄລຍະທີ 1 ພ້ອມທັງການປຶກສາຫາລືການປັບປຸງໂຄງຮ່າງການຈັດຕັ້ງຂອງໂຄງການເພື່ອກະກຽມໃຫ້ເເກ່ກ່ານຈັດຕັ້ງປະຕິບັດໂຄງການໃນໄລຍະທີ 2
42 total views